L 229/30
BG
Официален вестник на Европейския съюз
18.9.2023 г.
ГЛАВА IV
Наблюдение и реакция при кризи
Р а здел 1 Н аб лю д ение
Член 19 Стратегическо картографиране на сектора на полупроводниците в Съюза 1.
Комисията прави стратегическо картографиране на сектора на полупроводниците в Съюза в сътрудничество с Европейския съвет по полупроводниците.
Стратегическото картографиране предоставя анализ на силните и слабите страни на Съюза в глобалния сектор на полупроводниците и набелязва фактори като: а) ключовите продукти и критичните инфраструктури в рамките на вътрешния пазар, които са зависими от доставките на полупроводници; б) основните отрасли ползватели в Съюза и техните настоящи и очаквани нужди и зависимости, включително анализ на възможните рискове за сигурността на доставките, свързани и с липса на достатъчно инвестиции; в) ключовите сегменти от веригата на доставки на полупроводници в Съюза, включително проектиране, софтуер за проектиране, материали, производствено оборудване, производство на полупроводници и възлагане на външни изпълнители на крайния етап; г) технологичните характеристики, зависимостта от технологии и доставчици от трети държави и затрудненията в сектора на полупроводниците в Съюза, включително достъпа до суровини; д) настоящите и очакваните нужди от умения и ефективен достъп до квалифицирана работна сила в сектора на полупроводниците; е) когато е целесъобразно, потенциалното въздействие на кризисните мерки, посочени в членове 25, 26 и 27 върху сектора на полупроводниците. 2.
Комисията информира редовно Европейския съвет по полупроводниците за резултатите от стратегическото картографиране. 3.
Въз основа на резултатите от стратегическото картографиране, извършено съгласно параграф 1, и след консултация с Европейския съвет по полупроводниците, Комисията изготвя списък с показатели за ранно предупреждение.
Комисията, след консултация с Европейския съвет по полупроводниците, редовно преразглежда списъка с показатели за ранно предупреждение най-малко на всеки две години. 4.
След консултация с Европейския съвет по полупроводниците Комисията разработва рамка и методика за стратегическо картографиране на сектора на полупроводниците.
При необходимост Комисията актуализира рамката и методиката. 5.
Стратегическото картографиране се основава, наред с другото, на публично достъпни и налични в търговската мрежа данни и съответната неповерителна информация от предприятията, на резултата от подобен анализ, извършен, включително в контекста на правото на Съюза за суровините и енергията от възобновяеми източници, както и на оценките, направени съгласно член 40, параграф 1 от настоящия член.
Когато това не е достатъчно за изготвяне на стратегическото картографиране съгласно параграф 1 от настоящия член, Комисията може да отправя искания за доброволно предоставяне на информация до участниците във веригата за създаване на стойност в областта на полупроводниците в Съюза, след консултация с Европейския съвет по полупроводниците.
За целите на такива искания за информация Комисията използва стандартизираните и сигурни средства за събиране и обработка на информацията, както е посочено в член 32, параграф 4. 6.
Всяка информация, получена съгласно настоящия член, се обработва в съответствие със задълженията за поверителност, посочени в член 32.